Catalogi sunt instar materiae ad aedificia para- 
tae. Sicuti enim qui egregia opera structuri 
sunt, primum ligna, lapides, calcem, tegulas & 
hujusmodi copiam quaerunt, locisque aptis dis- 
ponunt, ut quando tempus & usus postulant, 
ad manus sint : sic qui aliquid laude dignum in 
re Botanica scripturi sunt, prius in classes redi- 
gunt quaecunque exhibituri sunt, aliter incon- 
dite & prepostere rem totam tradere necesse ha- 
bent hac spreta methodo. V. Cl. Casparus Bau- 
hinus, qui hanc Spartam egregie ornavit, itera- 
to conatu Pinacem sive Indicem totius Ope- 
ris, quod sub manibus habuit in ordinem di- 
gessit, synonymis ornavit, & in publicum emi- 
sit. Praeterque hunc generalem Pinacem, Cata- 
logum etiam Plantarum circa Basileam nascen- 
tium typis evulgavit, quo labore (ut ejus verbis 
utar) studiosi qui apud nos vivunt in excursio- 
nibus Herbarum inquirendarum causa uti po- 
terunt. Sic non inutilem hunc nostrum labo- 
rem fore judicavi, si modo studiosis & tyroni- 
bus herbarum investigationi deditis usui esse 
possit, dum ex hisce quasi jactis seminibus, ope- 
ra majora & fortasse iis, qui non iniquis oculis 
intueantur, non contemnenda prodeant. 
Sed haec missa faciam ut Itineri me accin- 
gam, cujus descriptio si alicui non arridebit, 
ejus lectione abstineat ; namque benevolis non 
malevolis haec scripta sunt. 
D. Paulus Sone vir nobilis, harumque re- 
rum studiosiss. & Egomet, Plantarum investiga- 
tionis ergo, Iter in Cambriam suscipere in ani- 
mo habuimus ; sed nobis antiquae Linguae Bri- 
tannicae 
